El Consell de la Infància de Gandia se suma a la celebració del Dia Mundial de la Ràdio
12 febrer 2021

## El Consell de la Infància de Gandia se suma a la celebració del Dia Mundial de la Ràdio12 febrer 2021Última actualització: 14 juliol 2025

![](../gestion/img/8af106e015a5d0be6e7767aedc5389b1774ea2ff842695bbb64e0431a240c4ea.jpg)  
  

Amb el lema 'Nuevo Mundo. Nueva Ràdio', demà es compleixen deu anys d'aniversari del Dia Mundial de la Ràdio proclamat per la UNESCO, un esdeveniment al qual, com cada any, l'Ajuntament de Gandia ha volgut sumar-se per a commemorar-ho.

Amb motiu de celebració del dia d'uns dels mitjans de comunicació més rellevants, la regidora delegada d'Infància, **Liduvina Gil**, acompanyada per sis representants del Consell de la Infància, ha assistit aquest matí als estudis de Ràdio Gandia Ser per a participar en el programa 'La ràdio dóna veu a la infància,' una iniciativa que ha organitzat el mitjà de comunicació per a commemorar aquest dia.

Així, els consellers i conselleres assistents han traslladat el compromís i el treball de l'organisme municipal, que centra tots els esforços a defendre els drets de la infància i l'adolescència. Amb aquesta prioritat, també han recomanat als mitjans de comunicació la necessitat d'adoptar continguts informatius accessibles i amigables per a aquests sectors de la població, d'acord amb el manual d'estil recomanat per la Generalitat Valenciana.

Per la seua part, Gil ha agraït l'espai del programa radiofònic perquè la infància de Gandia siga escoltada per tots els ciutadans i ciutadanes.

[Twittear](https://twitter.com/share)